Värske õhu müümine

Värske õhu müümine on kogutud ja pakendatud värske õhu müümine. 

Õhku müüakse klaasist pudelis või purgis või plekkpurgis.

Värsket õhku ostetakse eriti palju suure õhureostusega piirkondades, näiteks Pekingis ja Shanghais. 

Aastal 2013 hakkas hiina multimiljonär Chen Guangbiao müüma värske õhu plekkpurke, et juhtida tähelepanu õhu kvaliteedi probleemidele Hiinas. Ta müüs enda väitel kümne päevaga 10 miljonit purki.John Garnaut. Canned air for sale in China, as blanket of smog returns, brisbanetimes.com.au, 29. jaanuar 2013Eric Pfeiffer. Cans of ‘fresh air’ for sale in China, news.yahoo.com, 31. jaanuar 2013.Carol Driver. China sells BOTTLED AIR to tourists as smog described as 'environmental crisis', dailymail.co.uk, 25. märts 2014

2014. aasta esimesel poolel teatati, et Hiina Guizhou provintsi võimud hakkavad kevadel turistidele pudelites müüma ökoturismi piirkondadest, sealhulgas Fanjingi ja Leigongi mägedest pärit õhku. Idee andis provintsi võimudele president Xi Jinping. Samal ajal oli kavas pudelites müüma hakata ka Zhejiangi provintsist Linani maakonnast Tianmu mägedest pärit õhku, mida esialgu jagati tasuta. Eeskujuks võeti värske õhu müük Fuji mäe juures.

Aastal 2014 müüs Pekingi kunstnik Liang Kegang oksjonil puhkusereisilt purgi Provence'is kogutud puhast õhku, protesteerides sellega Hiina õhureostuse vastu.Scott Neuman. What's A Breath Of Fresh Air Worth? In China, About $860, www.npr.org, 10. ja 11. aprill 2014

Novembris 2015 alustas Kanada kompanii Vitality Air, mille kaasasutaja on äriidee autor Moses Lam, Kaljumäestikus Banffi rahvuspargist kogutud õhu müüki Hiinas. 500 pudelit värsket õhku müüdi läbi nelja päevaga. Seda müüakse ka Põhja-Ameerikas ja Indias. Ta kogub õhku iga paari nädala tagant; lahtised anumad on õhu käes 10 tundi järjest.Jennifer Pak. Chinese buy up bottles of fresh air from Canada, telegraph.co.uk, 15. detsember 2015Katie Hunt. Canadian start-up sells bottled air to China, says sales booming, cnn.com, 17. detsember 2015..Anna Dubuis.Luxury bottled mountain air from Canada becomes huge hit in China as smog levels soar, mirror.co.uk, 17. detsember 2015. 

Alates 2015. aasta lõpust müüb Briti kompanii Aethaer, mida juhib Leo De Watts, Hiina jt maade klientidele luksuskaubana tuuleõhku, mis on kogutud kell 5 hommikul Suurbritannia värske õhuga maapiirkondadest 580-milliliitristesse klaaspurkidesse. Klaasnõusid hoitakse tuule käes lahti 10 minutit. Need viiakse kõrge ridva otsas kalavõrgust võrgus villimiskohta. Mõned kliendid tellivad spetsiaalselt näiteks mäe otsast või oru põhjast kogutud õhku. Pärast avamist jätkub õhku sissehingamiseks mõneks sekundiks. Neid ostetakse sageli suveniirideks ja kingitusteks ning jäetakse avamata. Hongkongis müüakse õhupurke tänaval. Pudelisse kogutud õhku liigitatakse ilmastikuolude ja asukohtade järgi, nt mäe-, oru-, tuulise ilma, öine õhk. Õhu kogumiseks pudelisse kasutatakse ritva, pudelit ja võrku. Ridvaga hoitakse pudelit ja võrku õhus. Pudelisse koguneb õhk. Võrk pannakse pudeli ümber ning kinnitatakse ridvaga, et pudeliõhku ei satuks prahti.Air farming: The lucrative business of selling fresh air to those in polluted cities, ABC News (vaadatud 19.02.2016).Harriet Sinclair, Man sells British fresh air to wealthy Chinese elite for £80 a jar, independent.co.uk, 6. veebruar 2016Sheena MacKenzie. The smell of success? $115 bottles of British air sold to Chinese buyers, cnn.com, 8. veebruar 2016.Richard Smith. British businessman make a fortune selling FRESH AIR to the Chinese, mirror.co.uk, 5. veebruar 2016.

 Viited 

 Välislingid 
 	Värske õhu müümist tutvustav video

Kategooria:Keskkond